**Մարթա Գուդվեյ** (անգլ.՝ **Martha Goodway**, ), ամերիկացի մետաղագետ, արխեոմետալուրգիայի մասնագետ, հին կլավեսիններում մետաղների կիրառման փորձագետ։

Կենսագրություն
--------------

Մարթա Գուդվեյը ծնվել ու հասակ է առել է Մասաչուսեթսի նահանգի Ռոսլինդեյլ քաղաքում, ճարտարագետի ընտանիքում։ 1952 թվականին ավարտել է Ռոսլինդեյլի ավագ դպրոցը, 1957-ին՝ Մասաչուսեթսի տեխնոլոգիական ինստիտուտը՝ ստանալով ընդհանուր ճարտարագիտության բակալավրի աստիճան, ընդ որում՝ եղել է այն տասնինը աղջիկներից մեկը, ում հաջողվել է այդ տարի որակավորման աստիճանի արժանանալ այդ ինստիտուտում։ Այնուհետև Մարթան որոշել է խորամուխ լինել առարկաների պահպանության մասին գիտության գաղտնիքներում և Ուիլյամ Յունգի հետ ուսանել է Բոստոնի առարկաների պահպանությոուան և գիտական հետազոտության լաբորատորիայում։ Յունգի կապերի շնորհիվ նա աշխատանքի է անցել Սմիթսոնյան հիմնարկության պահպանության ինստիտուտի «Պահպանության վերլուծական լաբորատորիա-թանգարանում»՝ որպես մետաղագետ։ Այդպիսով՝ նա դարձել է ամերիկյան թանգարաններում լրիվ աշխատաժամանակով աշխատող առաջին մետաղագետը։ Ընդսմին՝ Մարթան այդտեղ աշխատել է 41 տարի։ Հետազոտել, ուսումնասիրել է հնագիտական պեղումների արդյունքում հայտնաբերված բազմազան առարկաներ՝ հունական անջրաթափանց անոթներ, էտրուսկյան հայելիներ, 18-րդ դարի գերմանական մետաղալարե զարդեր, աշխարհի առաջին օդաչուների՝ Ռայթ եղբայրների քարթերը (crankcase): Գուդվեյի հետ խորհրդակցել են նաև Ազատության հանրահայտ արձանի վերականգնման մանրամասները հանգամանորեն ճշտելու առնչությամբ։

Նա առանձնահատուկ ուշադրություն է նվիրել երաժշտական հին գործիքներում, մասնավորապես՝ կլավեսիններում մետաղների կիրառմանը և 1987 թվականին, որպես համահեղինակ, գիրք է հրատարակել այդ թեմայով։

Մարթա Գուդվեյն արժանացել է Սմիթսոնյան ինստիտուտի թանգարանի վաստակավոր արխեոմետալուրգի կոչման։

Ծանոթագրություններ
------------------

1. 1 2 3  «Martha Goodway '57». *MIT Technology Review* (անգլերեն). Վերցված է 2021 թ․ փետրվարի 10-ին.
2. ↑  Roslindale High School Yearbook, 1952.
3. ↑  CEE in Focus: Alumni News Archived 2015-12-24 at the Wayback Machine. (Spring 2011), Civil and Environmental Engineering, Massachusetts Institute of Technology.
4. ↑  Lynne Robinson, "Martha Goodway: How History is Made" *Journal of Metallurgy* 67(9)(2015): 1918–1920. doi:10.1007/s11837-015-1572-8
5. ↑  Ivan Amato, "Researchers Swap Material Evidence in Boston" *Science* 258(5090)(18 December 1992): 1886.
6. ↑  Martha Goodway, "Etruscan Mirrors: A Reinterpretation" in Stuart J. Fleming and Helen R. Schenck, eds. *History of Technology: The Role of Metals* (UPenn Museum of Archaeology 1989): 25. 978-0-924171-95-6
7. ↑  Paul Lee, *Vignettes: Musings and Reminiscences of a Modern Renaissance Man* (iUniverse 2012): 424-425. 978-1-4759-5655-9
8. ↑  Frank W. Gayle and Martha Goodway, "Precipitation Hardening in the First Aerospace Aluminum Alloy: The Wright Flyer Crankcase" *Science* 266(5187)(11 November 1994): 1015–1017. DOI: 10.1126/science.266.5187.1015
9. ↑  Jonathan Waldman, *Rust: The Longest War* (Simon & Schuster 2015): 27. 978-1-4516-9161-0
10. ↑  Thomas Donahue, *The Harpsichord Stringing Handbook* (Rowman & Littlefield 2015): 1. 978-1-4422-4345-3
11. ↑  Martha Goodway, "Iron" in Igor Kipnis, ed. *The Harpsichord and Clavichord: An Encyclopedia* (Routledge 2013): 267. 978-1-135-94978-5
12. ↑  Martha Goodway and Jay Scott Odell, *The Metallurgy of 17th- and 18th-Century Music Wire* (Pendragon Press 1987). 978-0-918728-54-8
13. ↑  Smithsonian Museum Conservation Institute, "Martha Goodway".